OzLabs/hebrew-wiki-articles huggingface dataset:
הארווי בל

הארווי בל
העיצוב הראשוני של החייכן.
[[סמיילי]]
הארווי רוס בל (באנגלית: Harvey Ross Ball; 10 ביולי 1921 – 12 באפריל 2001) היה מעצב גרפי, שעיצב את דמות הסמיילי הראשון הידוע.

==ביוגרפיה==
===שירות צבאי===
בל נולד בווסטר במדינת מסצ'וסטס שבארצות הברית. לאחר בית הספר התיכון, למד בל באקדמיה מקומית לאמנות, ה-Worcester Art Museum School. בל התגייס לשירות במשמר הלאומי, שם שירת במשך 27 שנים. במהלך מלחמת העולם השנייה היה מוצב בחזית אסיה והאוקיינוס השקט. הוא פרש מתפקידו בשנת 1973 בדרגת בריגדיר גנרל (מקביל לתת-אלוף), ושירת עוד שש שנים בשירות מילואים. במהלך שירותו הצבאי הוענק לו עיטור "כוכב הארד", על תפקודו במהלך קרב אוקינאווה.

===ביוגרפיה עסקית===
ב-1959 הקים, במקביל לשירותו במשמר הלאומי, משרד פרסום. ב-1963 ביקשה ממנו חברת ביטוח לעצב סיכת דש, על מנת להעלות את מורל העובדים, שהיה נמוך לאחר מיזוג בינה לבין חברה נוספת. בל סיים את עיצוב הסיכה, ה"סמיילי", בפחות מעשר דקות וקיבל על עבודתו שכר של 45 דולר. העיצוב הפך במהירות לפופולרי, הונפק גם ללקוחות החברה והתפשט לכל העולם. בל לא רשם את העיצוב כסימן רשום, ולפיכך העיצוב התפשט בלי שבל (או חברת הביטוח) יתעשרו ממנו.

==ראו גם==
* יום החיוך העולמי

==קישורים חיצוניים==

* 

קטגוריה:מעצבים אמריקאים
קטגוריה:קצינים אמריקאים במלחמת העולם השנייה
קטגוריה:מעוטרי כוכב הארד
קטגוריה:אמריקאים שנולדו ב-1921
קטגוריה:אמריקאים שנפטרו ב-2001
דרבי (סוסים)

ההתחלה של שנת 2009 ב [[בהונג קונג דרבי.]]
דרבי הוא סוג מרוץ סוסים, הקרוי על שם הדרבי של אפסום (שעדיין מתקיים במסלול אפסום באנגליה). הדרבי של אפסום נקרא בתורו על שם אדוארד סמית'-סטנלי, הרוזן ה-12 מדרבי, שהחל את מסורת המרוץ ב-1780. הסוסים המתחרים הם בני שלוש שנים ומשקל דומה. המרוץ נחשב למרוץ הקלאסי לסוסים בגודל זה, אם כי מספר מרוצי דרבי (בקנדה, בסינגפור והונג קונג) מיועדים למעשה לסוסים בני ארבע שנים. 

הצפייה במרוצי דרבי באנגליה הפכה לאירוע חברתי של החברה הגבוהה, המסוקר בכלי התקשורת ברחבי העולם. אחד ממרוצי הדרבי הידועים בעולם הוא הדרבי של קנטקי בארצות הברית.

קטגוריה:הימורים
קטגוריה:רכיבה
קטגוריה:מרוצי סוסים
המנון נורווגיה

הו, נאהב ארץ זו (בנורווגית Ja, vi elsker dette landet) הוא ההמנון הלאומי של נורווגיה. מילות ההמנון נכתבו על ידי ביירנסטרנה ביירנסון בין השנים 1868-1859 והלחן נכתב על ידי ריקרד נורדראק ב-1864. לשיר המקורי היו שמונה בתים, אולם נהוג לשיר רק את הראשון ושני האחרונים. ההמנון בוצע לראשונה בחגיגות היובל לחוקת נורווגיה ב-27 במאי 1864.

אף על פי כן, לנורווגיה יש גם המנון מלכותי - Kongesangen. להמנון זה כמה גרסאות, שהראשונה בהן נכתבה על ידי הנריק ורגלנד. אולם הגרסה שמשתמשים בה כיום היא זו של גוסטב ינסן (Gustav Jensen), שכתב את הגרסה שלו לכבוד הכתרתו של הוקון השביעי למלך נורווגיה ב-1906. גרסתו של ינסן הושפעה מהמנון הממלכה המאוחדת, והלחנים שלהם זהים.

==מילות ההמנון==

{| cellpadding="5" align="center"
|-
! תרגום לעברית !! נורווגית
|-
|<poem>הוֹ, נאהב ארץ זו
אשר עולה
חרושת תלמים, חשופה על פני המים,
אלפי בתים בה.
נאהב, נאהבה, ונהרהר -
על אבינו ועל אמנו
ועל אותו ליל-סאגה המרווה
את אדמתנו בחלום.
ועל אותו ליל-סאגה המרווה
מרווה את אדמתנו בחלום.

על אדם נורווגי בבקתתו,
תודה לך אלי הטוב!
על הארץ הוא יגן,
גם באופל השורר.
כל שנלחמו אבותינו
ובכו אמותינו,
שיכך האל בדממה
כשזכינו בזכותנו.

הו, נאהב ארץ זו
אשר עולה
חרושת תלמים, חשופה על פני המים,
אלפי בתים בה.
וכמו שמאבק-אבות הניף
את ההכרח לכדי ניצחון,
אף אנו, לעת צורך,
למען שלומהּ נקים המחנה.</poem>
| dir="ltr" | <poem>Ja, vi elsker dette landet,
som det stiger frem,
furet, værbitt over vannet,
med de tusen hjem.
Elsker, elsker det og tenker
på vår far og mor
Og den saganatt som senker
drømme på vår jord.
Og den saganatt som senker,
senker drømme på vår jord.

Norske mann i hus og hytte,
takk din store Gud!
Landet ville han beskytte,
skjønt det mørkt så ut.
Alt hva fedrene har kjempet,
mødrene har grett,
har den Herre stille lempet
så vi vant vår rett.

Ja, vi elsker dette landet,
som det stiger frem,
furet, værbitt over vannet,
med de tusen hjem.
Og som fedres kamp har hevet
det av nød til seir,
også vi, når det blir krevet,
for dets fred slår leir.</poem>
|}

==ראו גם==
* דגל נורווגיה
* סמל נורווגיה

==קישורים חיצוניים==

* [http://www.nationalanthems.info/no.htm מנגינת ההמנון]

קטגוריה:ערכים שבהם תבנית בריטניקה אינה מתאימה
נורווגיה
קטגוריה:נורווגיה: סמלים לאומיים
לוח בקרה

לוח בקרה אנלוגי של נושאת מטוסים
לוח בקרה או לוח שעונים הוא לוח או צג, לרוב שטוח, המשמש להצגת מידע ונתונים להמחשת תפקודה של מכונה כלשהי.

==פעולה==
לוח בקרה משמש להמחשת מטרות ותפקידו הוא לעקוב אחר התקדמות תפקוד המכונה. לוח שעונים גדול מכיל בעיקר צגים ממוזערים, ושעונים שונים (כמו שעון מהירות – "ספידומטר" ושעון גובה, במטוסים, להצגת הגובה בו משייט המטוס).
לוח הצגת הנתונים הוא השער להבנת תפקוד המכונה ואופן פעולתה, דרכי השתנות הפעולות בה והתראות מפני תקלות, ובכך מאפשר הענקת מידע והסבר מפורט יותר של אופן התפקוד.

==שימוש==
לוח הבקרה הוא האמצעי המאפשר שיתוף מידע, פיקוח ותיאור האופן בו המכונה עובדת, ועוזר למצוא משאבים לקבלת מידע נוסף.

ישנם מספר רב של מכונות וכלים בהם מותקנים לוחות אלו:
* מכוניות (לוח מחוונים)
* ספינות
* מטוסים
* כורים גרעיניים
* מחשבים (לרוב במחשבים המשמשים כפקחי עבודה וייצור, ומציגים לעובדים את הנתונים על אופן הייצור, כגון: הזרמת נתונים בחברות חשמל).

בספינות, במטוסים ובכורים גרעיניים, לוח הבקרה מכיל גם מתגי בקרה ושליטה מלבד הצגת נתונים למפעיל.

==סוגים==
תחנת הכוח דיזלים תל אביב]]
* לוח בקרה אנלוגי – גרסה ישנה שנפוצה בעבר. חלק ניכר מהלוח היה מורכב משעונים אנלוגיים ומחוגים שונים.
* לוח בקרה דיגיטלי – הגרסה הנפוצה ביותר כיום. הלוח נשלט על ידי מחשב ומציג נתונים מדויקים בתצוגה דיגיטלית ומספרית מדויקת המוארת בשיטת תצוגה אלקטרופורטית – טכנולוגיית תצוגה היוצרת תמונות על גבי מסך על ידי סידור חלקיקי צבען. תצוגה מסוג זה מכונה לעיתים "נייר אלקטרוני", בשל מראה הדומה לנייר ובשל צריכת החשמל הנמוכה שלה. נפוצה גם תצוגת נתונים על הלוח על ידי שימוש בפיקסלים. כמו כן, יש לוחות בקרה הנשלטים על ידי מפעיל המשתמש במחשב, אך ישנם גם לוחות שמתודרכים ומשתנים על ידי מחשב חכם.

== ראו גם ==
* לוח מחוונים
* צג

קטגוריה:התקני פלט
קטגוריה:ממשקי משתמש

en:Control panel (engineering)
fr:Panneau de configuration
nl:Bedieningspaneel
ru:Приборная панель
טאומטאפקאטאנגיהנגקואוואווטמטאפוקאיפנואקיטאנאטאהו

טַאוּמַטַא־פַקַאטַאנְגִיהנְגַ־קוֹאוֹוּאוֹוּ־טַמַטֵאַ־פוֹקַאִי־פֵנוֹאַ־קִי־טַאנַא־טַאהוּ (גם: טאומטה; במאורית: Taumatawhakatangihangakōauauotamateaturipukakapikimaungahoronukupokāiwhenuakitanatahu, גם: Taumata) היא גבעה המתנשאת לגובה של כ-300 מטרים מעל פני הים, הגבעה נמצאת סמוך לעיירה פוראנגהאו שבחבל הוקס ביי שבניו זילנד. תושבי המקום נוהגים לקצר את השם לארבע הברותיו הראשונות - "טאומטה". בימינו אין איש הוגה את המילה בשלמותה, וכמעט איש אינו יכול, למעט דוברי השפה עצמה.

פירוק ותרגום שם זה אומר: "הפסגה בה טאמאטאה, האדם בעל הברכיים הגדולות, מטפס ההרים, בולע האדמה אשר טייל שם, ניגן בחליל האף לאהובתו". על פי ספר השיאים של גינס שם הגבעה הוא השני באורכו לאזור מוגדר בעולם, אחרי שמה המלא של העיר בנגקוק.

שמה הארוך והלא-רגיל של הגבעה מושך תשומת לב. כך, לדוגמה, שם הגבעה מופיע בזמריר פרסומת למשקה המוגז "Mountain Dew", ומאוזכר בלהיטה הראשון של הלהקה הבריטית "Quantum Jump" - "The Lone ranger". הפרסום לו זכתה הגבעה הפך אותה לאתר תיירותי באזור.

משמעות השם על פי השלט המוצב במקום, מתייחסת לניגון האבל שניגן טמטאה על מות אחיו בקרב שהתקיים על הגבעה הזו. ראו קישור לתמונת השלט המפורט המוצב במקום.<ref></ref>

==ראו גם==
* שאנוויירפושגוונגיש
* צ'רגוגגוגמנצ'אוגגוגצ'אובנגנגמאוג

==קישורים חיצוניים==

* [http://www.centralhawkesbay.co.nz/discover_porangahau.shtml פוראנגהאו ו"הגבעה המפורסמת"] מתוך אתר התיירות של הוקס ביי
* סרטון, [https://www.nzherald.co.nz/nz/news/article.cfm?c_id=1&objectid=12267024 איך לבטא את שם המקום] באתר zherald.co.nz (ראו דקה 1:40)

==הערות שוליים==

קטגוריה:ניו זילנד: גאוגרפיה
קטגוריה:גבעות
קטגוריה:מילים ארוכות
קטגוריה:האי הצפוני
קבקה

הקבקה דאודי קווה, שהוכתר כקבקה בגיל שנה בלבד וכיהן בשנים 1897-1939
קבקה (Kabaka) הוא כינויו של מלך בוגנדה, בעבר ממלכה עצמאית וכיום אחת הממלכות המסורתיות באוגנדה שבמזרח אפריקה. לפי מסורות שבט הבגנדה שלטו בממלכה שני מלכים - האחד רוחני והשני מנהיג פיזי, בשר ודם.

המלך הרוחני מיוצג על ידי אותות מלכות - התופים המלכותיים. המלך הרוחני נקרא "מוג'אגוזו" ויש לו ארמון, משרתים, שומרים ושאר סממני מלכות. המלך הפיזי חייב לבצע מספר טקסי מעבר על התופים המלכותיים לפני שניתן להכריז עליו כמונרך של ממלכת בוגנדה. תואר הקבקה אינו עובר לבנו הבכור של המלך המכהן, אלא לאחד מבניו האחרים, לפי בחירתו של המלך ובהמלצתה של מועצה מיוחדת. זהות היורש אינה ידועה ברבים והיא נחשפת רק עם מות המלך. 

בעת היוולדם של נסיך או נסיכה במשפחת המלוכה, נבחרים מתופפים מאחד מענפי השבט, אשר מתופפים על התופים המלכותיים. זוהי הדרך המסורתית להעברת ההודעה על הולדתו של צאצא חדש במשפחה המלכותית. 
טקס דומה קורה עם מותו של מלך מכהן. לפי תרבות הבגנדה המלך אינו מת, אלא אובד ביער. 
בתוך הקברים המלכותיים, דוגמת קברי מלכי בוגנדה בקסובי וקברי וומאלה, נגלית למלך הכניסה אל היער. לכן לא נהוג בקברי המלכים להסתכל מעבר לכניסה אל הקבר.

בתקופה שקדמה לקולוניאליזם החזיק הקבקה בסמכויות ריכוזיות, מעבר למקובל בממלכות אפריקאיות שבטיות, ועמד בראש היררכיה נוקשה ומוגדרת היטב. בסוף המאה ה-19 נכנסה בוגנדה תחת אזור ההשפעה של האימפריה הבריטית. הבריטים הותירו על כנו את מוסד הקבקה, ואף העניקו לו השפעה מחוץ לגבולות בוגנדה, אבל בד בבד הפחיתו מעצמאותו, התערבו בענייניה הפנימיים של הממלכה ואף היגלו למספר שנים את הקבקה מואנגה השני שהוביל מרד נגד בריטניה. 

לקראת שחרורה של אוגנדה מן השלטון הקולוניאלי הבריטי, ובשנים הראשונות לעצמאותה, היה מעמדו של הקבקה אחד הנושאים המרכזיים שבמחלוקת באוגנדה. הארץ נקרעה בין בני בגנדה, שהיו ברובם חסידי המלך, לבין בני עמים אוגנדים אחרים, שהתנגדו למרות הבגנדה ולמלוכה. הקבקה אדוארד מוטסה השני מונה, במקביל לכהונתו כקבקה, גם כנשיאהּ הראשון של אוגנדה כולה, כצעד של פשרה, אך השלטון המרכזי פעל בעקביות כדי להפחית במעמדו. ב-1966 הותקף ארמונו על ידי צבא אוגנדה וכעבור שנה ביטל השלטון המרכזי לחלוטין את מעמד הממלכות המסורתיות, ובהן בוגנדה, ב-1967. ב-1993 הוחזרה המלוכה באופן רשמי, אך כיום אין למלך סמכויות חוקיות ממשיות אלא מעמד סמלי וטקסי בלבד, ומידת השפעתו מהווה עדיין מוקד לחיכוך עם השלטון האוגנדי. הקבקה הנוכחי הוא רונלד מואנדה מוטבי השני (Ronald Muwenda Mutebi II).

==מלכי בוגנדה==

* קינטו קאטו - סוף המאה ה-14
* צ'וואה הראשון - תחילת המאה ה-15
* קימרה - 1420-1447
* טמבו - 1447-1474
* קיגלה - 1474-1501
* קיימבה - 1501-1501
* קאימה - 1528-1528

==קישורים חיצוניים==
* [https://web.archive.org/web/20081223155330/http://www.gandaancestry.com/general/aboutkabaka.php About the Kabaka], על הקבקה, באתר המוקדש למורשת בוגנדה 

קטגוריה:ערכים שבהם תבנית בריטניקה אינה מתאימה
קטגוריה:אוגנדה: היסטוריה
קטגוריה:אוגנדה: פוליטיקה
מסיבת רווקים

מסיבת רווקים בבואנוס איירס
חתן לעתיד מובל על ידי חבריו אל מסיבת הרווקים שלו
מסיבת רווקים היא מסיבה או אירוע אחר שנערך לכבוד רווק זמן קצר לפני טקס הנישואים שלו. באירוע חוגגים החתן המיועד וחבריו את סיום תקופת הרווקות שלו באופן כללי, או את היום האחרון של היותו רווק באופן ספציפי. תכלית מסיבות הרווקים היא להוות אירוע המוקדש לחתן באופן ישיר, לעומת אירועים אחרים בתהליך החתונה, אשר ממוקדים בשני בני הזוג. לעיתים מצטרפת למטרה זו גם ניצול ההזדמנות האחרונה שבה החתן עדיין נמצא במעמד של רווק, ולחגוג יחד עם חבריו בבילוי אשר ייתכן ובת זוגו לא תאשר לאחר הנישואים.

מסיבת הרווקים עשויה להיות כרוכה בפעילויות אשר חורגות מן הפעילויות במסיבות שגרתיות של בני נוער, כגון הזמנת חשפנית או הליכה למועדון חשפנות. בתרבויות מסוימות קיימים אף טקסי השפלה שונים לחתן המיועד, אשר במהותם נועדים לסמל את טקס המעבר של החתן המיועד מחיי הרווקות (בה סגנון חייו היה של נער מתבגר, על אף שטרם חתונתו חי בזוגיות עם אשתו לעתיד) לחיי נישואים בהם החתן יהיה "אחראי יותר".

ארגון מסיבת הרווקים מוטל לרוב על קרוביו של החתן, בין אם אחיו, שושבינו או חברו הטוב. לפי המסורת, הפעילויות המתוכננות למסיבת הרווקים נשמרות בסוד מפני החתן.

מסיבות רווקים מהוות נושא מרכזי בסרטים הוליוודיים רבים, במיוחד קומדיות.

כיום נפוצות גם מסיבות רווקות אשר חברותיה של הכלה לעתיד מארגנות עבורה.

==בעולם==
=== ארצות הברית ===
בארצות הברית, לאס וגאס, סאות ביץ' (מיאמי), שיקגו או ניו אורלינס הם יעדים פופולריים למסיבות הרווקים; הם גם מקומות פופולריים לחתונות.

מסיבות הרווקים בארצות הברית כרוכות לעיתים קרובות בצריכה מרובה של אלכוהול, סמים, ובאופן כללי - התנהגות פראית ומבזה, מתוך תפיסה שהגבר המתחתן, שעד כה חי בזוגיות, יכול לבלות לילה כרווק.

=== צרפת ===
בצרפת נקראות מסיבות הרווקים "Enterrement de vie de garçon" - משפט שפירושו המילולי הוא "טקס קבורה לחיי הרווקות". בדומה למדינות אחרות המסיבות הללו כרוכות לעיתים קרובות בצריכה מרובה של אלכוהול, השפלות שונות למיניהן ולעיתים גם חשפנית.

== ראו גם ==
* מסיבת רווקות
* חינה (טקס)

==קישורים חיצוניים==

* [https://mazaltov.walla.co.il/article/bachelorette-party-guide/927/ 10 טיפים עבור מסיבת רווקים מוצלחת], באתר וואלה מזל טוב

קטגוריה:טרום נישואים
קטגוריה:טקסי מעבר
רווקים מסיבת
קטגוריה:מרחב לגברים בלבד
נאזול, מלך אקסום

נאזול (המאה ה -5) היה מלך אקסום. והוא ידוע בעיקר מהמטבעות שטבע במהלך שלטונו, בהם שמו מופיע גם בתור נאזנה.

מואנרו-האי מעלה את התאוריה שנאזול ונאזנה היו למעשה זוג מלכים אשר היו שותפים בשלטון, אבל לא מפרט על כך.

==קישורים חיצוניים==

== הערות שוליים ==

קטגוריה:שליטי אקסום
קטגוריה:מלכים אפריקאים
קטגוריה:אישים שחיו במאה ה-5
אקה טקשלאשווילי

אֶקָה (אקטרינה) טקֶשֶלאשווילי (בגאורגית: ეკა ტყეშელაშვილი; נולדה ב-23 במאי 1977) היא משפטנית ופוליטיקאית גאורגית, וממאי 2008 שרת החוץ של גאורגיה.

== תחילת חייה ==

טקשלאשווילי נולדה בטביליסי שבגאורגיה הסובייטית (כיום גאורגיה). היא סיימה את לימודיה באוניברסיטה הממלכתית של טביליסי בחוג למשפט בינלאומי ויחסים בינלאומיים. משם עברה ללמוד אוניברסיטת נוטרדאם בארצות הברית וקבלה תואר מוסמכת במשפטים (LLM).

מאוקטובר 1997 ועד ספטמבר 1999 היא עבדה במרכז למחקר ואנליזה במשרד החוץ של גאורגיה. מינואר 1998 ועד סוף דצמבר 1999 היא עבדה בוועדה הבינלאומית של הצלב האדום (ICRC) כמשפטנית. לאחר מכן מיוני ועד נובמבר 2001 היא עבדה כפרקליטה בוועדה המשפטית לזכויות האדם בניו יורק.

במאי 2005 היא חזרה לגאורגיה לעבוד בצלב האדום כפרקליטה ומונתה לסגנית מנהל הצלב האדום בגאורגיה, עד לסוף ינואר 2004.

== קריירה פוליטית ==

בפברואר 2004 קיבלה טקשלאשווילי את תפקיד סגנית שר המשפטים, התפקיד הפוליטי הראשון שלה. בספטמבר 2005 היא מונתה לסגנית שר הפנים הגאורגי, לאחר מכן במאי 2006 היא מונתה לתפקיד יושבת ראש בית-דין לערעורים של גאורגיה, עד לסוף יולי 2007. ב-1 באוגוסט של אותה שנה ועד לסוף ינואר 2008 היא כיהנה כשרת המשפטים של גאורגיה, ומונתה לאחר מכן לתובעת הכללית של גאורגיה, האישה הראשונה בגאורגיה בתפקיד זה. ב-5 במאי של אותה שנה מונתה טקשלאשווילי לתפקיד שרת החוץ של גאורגיה, האישה השנייה בגאורגיה בתפקיד זה לאחר סלומה זוראבישווילי.

במסגרת השינויים שבוצעו בצמרת הממשלה בעקבות התבוסה הגאורגית במלחמה נגד רוסיה, באוגוסט 2008, פוטרה טקשלאשווילי, ב-15 בדצמבר, מתפקידה יחד עם שר ההגנה דוד קזרשווילי ושר החינוך. מחליפה של טקשלאשווילי יהיה סגנה גריגול ושאדזה (გრიგოლ ვაშაძე) .

== קישורים חיצוניים ==
* [https://web.archive.org/web/20080812235053/http://www.mfa.gov.ge/index.php?sec_id=14&lang_id=ENG אקה טקשלאשווילי], באתר משרד החוץ של גאורגיה, 

== הערות שוליים ==

קטגוריה:פוליטיקאיות גאורגיות
קטגוריה:שרי החוץ של גאורגיה
קטגוריה:שרי המשפטים של גאורגיה
קטגוריה:טביליסי: אישים
קטגוריה:ילידות 1977
קטגוריה:גאורגים שנולדו ב-1977
קטגוריה:שרות חוץ
אוסאס, מלך אקסום

אוסאס (מבוטא גם כאוסאנה) היה מלך אקסום במאה ה-5. הוא ידוע בעיקר מהמטבעות שטבע במהלך שלטונו.

מאחר שמטבעות הזהב של מלך זה דומים לאלה של המלך כלב מאנרו-האי טוען שיכול להיות שאוסאנה הוא בעצם שם אחר של טאזנה, אשר
מתואר הן במסורת האתיופית והן על מטבעותיו של כלב, כאביו של כלב.

==קישורים חיצוניים==

== הערות שוליים ==

קטגוריה:שליטי אקסום
קטגוריה:מלכים אפריקאים
מסיבת רווקות

מרימות כוסית במסיבת רווקות בארצות הברית]]
חברות משחקות [[פוקר במהלך מסיבת רווקות בארצות הברית]]
בתרבות המערבית, מסיבת רווקות (באנגלית: Bachelorette party (ארצות הברית), Hen night (הממלכה המאוחדת, אירלנד ואוסטרליה) או Bridal shower) היא מסיבה הנערכת לכבוד כלה לפני נישואיה.

תוכני מסיבת הרווקות דומים לתכני מסיבת הרווקים, אשר שורשיה במנהג לפיו חבריו של החתן לעתיד ערכו לכבודו ארוחת ערב זמן קצר לפני חתונתו.

המשתתפות במסיבה הן בדרך כלל נשים בלבד, לרוב ממעגל החברות הקרובות ביותר של הכלה לעתיד. על אף שמה, אין חובה שכל החברות יהיו רווקות בעצמן.

== היסטוריה ==
המנהג לערוך מסיבה לכבוד הכלה לעתיד קיים בתרבויות שונות. מסיבה שעיקרה קבלת מתנות מחברותיה של הכלה הייתה נהוגה בארצות הברית משנות ה-20 של המאה ה-20 ונקראה Bridal Shower הגרסה המערבית המודרנית הכוללת שתיית אלכוהול ותכנים מיניים התפתחה בעקבות המהפכה המינית של שנות ה-60, המשמעות התרבותית של מסיבת הרווקות קשורה במידה רבה לרמת השוויון בין המינים. מסיבות הרווקות היו נדירות יחסית לפחות עד שנות ה-90. בעשור הראשון של המאה ה-21 נסקה הפופולריות של מסיבת הרווקות וסקר שנערך בארצות הברית ב-2003 העלה כי 94% מהכלות היו מעוניינות במסיבה כזו.

==בעולם==
=== ארצות הברית ===
המשתתפות במסיבה הן בדרך כלל נשים, לרוב רק החברות הקרובות ביותר של הכלה לעתיד, ולעיתים גם השושבינות (Bridesmaids).

בדרך כלל מאורגנת מסיבת הרווקות על ידי אחת או יותר מן החברות הקרובות של הכלה ביום שישי או שבת כמה שבועות לפני החתונה. לעיתים הכלה עשויה להיות שותפה לתכנון, למרות שבאופן רשמי אינה אמורה לעשות זאת.

לעיתים קרובות המסיבות נערכות בבתים פרטיים, בסגנון של מסיבת קוקטייל, המספק למשתתפות הזדמנויות לשוחח או לתת עצות אינטימיות לכלה לעתיד. ישנן מארחות המארגנות מסיבה בה האורחות נהנות מטיפולי ספא, שיעור בישול וכדומה. מסיבות מסוימות מתקיימות במקומות ציבוריים, כגון מסעדה או בר. ישנן גם מסיבות הכוללות טיולים ליעדים נבחרים כגון לאס וגאס. לעיתים תעדיף המארגנת לערוך פיקניק בשעות היום או טיול מאורגן במקום ארוחת ערב או בילוי לילי.

מסיבת רווקות כוללת לרוב שתייה לשוכרה וזוהי הזדמנות מיוחדת בה הנורמות החברתיות מאפשרות לנשים להשתכר בפומבי. צריכת האלכוהול המרובה מאפשרת שחרור ממוסכמות ועיסוק מוחצן במין באופן המזוהה סטראוטיפית עם גבריות. שתיית האלכוהול מאפשרת לכלה פריקת מתח במהלך התקופה הלחוצה של ההכנות לחתונה במהלכן היא אמורה להפגין אופטימיות ולא לבטא חרדות מהנישואין. עבור האורחות האלכוהול משחרר עכבות ומשמש כ"תרוץ" להצדקת התנהגות מינית משוחררת.
חברות רבות בארצות הברית מוכרות מוצרים אשר מיועדים למסיבת רווקות, לרבות חבילות משחקים מיוחדות, הזמנות מודפסות, קישוטים ואביזרים נלווים. קיימים מאות אתרי אינטרנט המספקים "רעיונות" או "הצעות" עבור מסיבות הרווקות, בניסיון למכור את מוצריהם או שירותיהם.

== ראו גם ==
*מסיבת רווקים
*חינה
*שבת כלה

== קישורים חיצוניים ==

*
*

== הערות שוליים ==

קטגוריה:טרום נישואים
קטגוריה:טקסי מעבר
רווקות מסיבת
קטגוריה:נשים בתרבות
קטגוריה:מרחב לנשים בלבד
זכריה (כהן)

[[איקונין רוסי - התגלות המלאך לפני זכריה.]]
זכריה (ביוונית: Ζαχαρίας, זַכַרִיאַס) היה אביו של יוחנן המטביל, וקרוב משפחה של ישו.

==קורות חיים==
===הברית החדשה===
על פי הבשורה על-פי לוקאס, זכריה היה כהן ממשמרת אביה, השמינית בסדר משמרות הכהונה בבית המקדש השני, בתקופת שלטונו של המלך הורדוס. זכריה היה בעלה של אלישבע - אף היא ממשפחת כהונה.
על פי ספרי האוונגליון אלישבע וזכריה היו צדיקים אולם לא נולדו להם ילדים. לוקאס מספר כי שניהם היו באים בימים ואלישבע הייתה עקרה.

בעת הקטרת קטורת הסמים במקדש על מזבח הזהב הופיע בפני זכריה מלאך אשר בישר לו כי ייוולד לו בן והוא יקרא לו בשם "יוחנן", וכי אותו ילד יבשר על בואו של המשיח.

בשל גילם המופלג שלו ושל אשתו פקפק זכריה בדברי המלאך, וביקש אות מהמלאך להראות שאמת בנבואה. בתגובה, הזדהה המלאך כגבריאל והעניש את זכריה על ספקנותו בכך שהפך אותו לאילם עד היום שבו תתגלה לכל נכונות הנבואה. זכריה יצא מן המקדש ולא יכול היה לברך ולכן הבינו הנוכחים במקדש כי הפך אילם לאחר התגלות של מלאך.

בשובו לביתו הרתה אלישבע. במהלך ההיריון ביקרה אותה מריה שהייתה באותה עת בהיריון עם ישו. "הביקור" נחשב לאחד האירועים בחיי ישו, ומצוין בכנסיית הביקור בעין כרם (הממוקמת במקום בו, על פי האמונה הנוצרית, ניצב בית הקיץ של אלישבע וזכריה), ובכנסיות רבות ברחבי העולם הנקראות על שם הביקור.

שמונה ימים לאחר הולדת בנם, במהלך טקס ברית המילה חברי המשפחה אמרו שיקראו לילד על שם האב - זכריה, אולם אלישבע התנגדה ודרשה שלבן יקרא בשם "יוחנן". זכריה, שהיה אילם, כתב על לוח "שמו יהיה יוחנן" ובאותו הרגע חזרה לו יכולת הדיבור, והוא נשא את תפילת הבנדיקטוס.

==מסורות אחרות==
בבשורה על פי יעקב מסופר שכאשר הורה המלך הורדוס על טבח התמימים (טבח הילדים שנולדו באזור בית לחם), זכריה סירב לגלות היכן מסתירה אלישבע את בנו ולכן נרצח על ידי חיילי הורדוס בחצר בית המקדש. המסורת הנוצרית מקשרת בין זכריה אבי יוחנן לבין זכריה בן יהוידע, שהיה אף הוא כהן שנרצח בחצר בית המקדש (אירוע המוזכר גם בבשורה על-פי מתי).

==קדוש נוצרי==
זכריה ואלישבע מוגדרים על ידי הכנסייה הנוצרית הקתולית כקדושים, ויום חגם הוא ה-23 בספטמבר. בכנסייה הלותרנית יום חגם מצוין ב-5 בספטמבר וכך גם בנצרות האורתודוקסית.

שמותיהם של זכריה ואלישבע מוזכרים בחלק מהמיסטריות של הכנסייה האורתודוקסית כחלק מתפילות טקס הנישואים וטקס ההכתרה.

בכנסייה היוונית אורתודוקסית מצוין יום חגם של זכריה ואלישבע ב-24 ביוני.

הארמנים מאמינים כי שרידי גופתו של זכריה נמצאים במנזר גאנדזסאר בנגורנו קרבאך.

==באסלאם==
זכריה (בערבית: زكريا - נהגה "זכריא") נחשב לקדוש גם באסלאם מאחר שיוחנן המטביל (יחיא אבן זכריא), הנזכר בסורת מרים, ה-19 בקוראן, נחשב אף הוא לאחד מנביאי האסלאם. זכריה הוא זה שטיפל במרים אמו של ישו, יוחנן בישר בביאת המשיח דבר שלא מצא חן בעיני אנשי דת "חכמי דת" אשר בתגובה גרמו להריגתם של שניהם.

== לקריאה נוספת ==
* 

==קישורים חיצוניים==
* 

==הערות שוליים==

קטגוריה:קדושים נוצרים
קטגוריה:נביאי האסלאם
קטגוריה:כהנים בתקופת בית שני
קטגוריה:יהודי המאה הראשונה לפנה"ס
ללוב

ללוב (בפולנית: Lelów, ביידיש: לעלאָוו) הוא כפר בדרום פולין. נודע בתרבות היהודית כערש חסידות לעלוב. בשנת 2008 התגוררו בכפר כ-2,127 תושבים. מוזכר לראשונה במסמך מ-1193.

==יהדות הכפר==
בכפר התגורר הרב דוד בידרמן, מייסד חסידות לעלוב, שנודע כ"רבי דוד מלעלוב". בכפר גם מצוי אוהל קברו של הצדיק, אליו מגיעים אנשים להתפלל - בייחוד ביום פטירתו ז' בשבט.

בכפר התקיימה קהילה יהודית ותיקה עד לכיבוש הנאצי ב-4 בספטמבר 1939. באותו היום, הוורמאכט כבש את הכפר, הוציא להורג 16 מתושביו, שרף את כנסיית סן-מרטין ואת בית הכנסת של היישוב, אז החלה השמדת יהודי המקום.

== ערים תאומות ==
* 

== קישורים חיצוניים ==

*[http://www.lelow.pl&#x20;Site&#x20;officiel&#x20;de&#x20;la&#x20;commune&#x20;de&#x20;Lelów האתר הרשמי של עיריית ללוב] (בפולנית)
* 

קטגוריה:שלזיה (פרובינציה): יישובים
קטגוריה:שלזיה (פרובינציה): עיירות יהודיות
קטגוריה:יישובים שהוקמו במאה ה-12
אלישבע, אם יוחנן המטביל

פסלם של אלישבע ו[[מרים, אם ישו בכנסיית הביקור שבעין כרם.]]
אלישבע (ביוונית: Ἐλισάβετ, אֶלִיסַבֵּט) היא קדושה נוצרייה. על פי המסופר בברית החדשה הייתה רעייתו של זכריה הכהן ואימו של יוחנן המטביל.

==קורות חיים==
על פי המסופר בבשורה על פי לוקאס (פרק א' 36) בברית החדשה אלישבע הייתה קרובת משפחה של מרים, אם ישו. היפוליטוס הקדוש קבע כי הן היו בנות דודות (אימה של אליזבת, סובה, ואימה של מרים, חנה היו אחיות). 

על פי הבשורה על פי לוקאס אלישבע הייתה בת למשפחת כוהנים (לוקאס א' 5), ונישאה לבעלה זכריה שהיה אחד ממשמרות הכהונה בבית המקדש השני. לוקאס מספר כי אלישבע ובעלה היו צדיקים, אולם אלישבע הייתה עקרה ולא נולדו להם ילדים. 

בעת שהקטיר קטורת על מזבח הזהב בבית המקדש התגלה לזכריה מלאך שניבא את הולדת בנו. 

במהלך הריונה של אלישבע ביקרה אותה מרים - אירוע המכונה "הביקור". ביקור זה התרחש בבית הקיץ של אלישבע וזכריה -מקום המזוהה כיום בכנסיית הביקור בעין כרם (אף שבברית החדשה מצוין כי המקום הוא "עיר ביהודה", אשר יש המזהים אותה עם חברון). 

על פי המסופר בספר לוקאס, כאשר ברכה מרים את אלישבע קפץ התינוק בביטנה. אלישבע התמלאה ברוח קודש וקראה למרים "ברוכה את מנשים, וברוך פרי בטנך" (לוקס א' 41 - 42). 

בתשובה השיבה מרים את ברכת המגניפיקט. 

לאחר הולדת בנה נאלצה אלישבע להסתתר מחיילי הורדוס אשר הורה על טבח התמימים. כאשר הגיעו החיילים לביתה קראה אלישבע אל ההר שיסתיר אותה והסלע פתח את פיהו ואלישבע הסתתרה מאחוריו. בכנסית הביקור מצוי סלע שהנוצרים מאמינים שהסתיר את אלישבע.

אלישבע קבורה במנזר יוחנן במדבר, בסמוך לירושלים.

==קדושה נוצרית==
אליזבת, ובעלה זכריה נחשבים לקדושים על ידי הכנסייה הנוצרית קתולית והכנסייה היוונית אורתודוקסית. על פי הקתולים יום חגה מצוין ב-5 בנובמבר ועל פי היוונים אורתודוקסים והכנסייה האנגליקנית, יום חגה מצוין ב-5 בספטמבר (יחד עם יום חגו של בעלה).

==ראו גם==
* הביקור
* כנסיית הביקור
* המגניפיקט

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קדושות נוצריות
קטגוריה:קדושים נוצרים
קטגוריה:נשים במאה ה-1 לפנה"ס
קטגוריה:נשים במאה ה-1
קטגוריה:יהודי המאה הראשונה לפנה"ס

gl:Isabel#Relixión
בנדיקטוס (תפילה)

זכריה רושם את שמו של בנו. דומניקו גירלנדאיו. פרסקו קאפלה Tornabuoni, סנטה מריה נובלה, פירנצה.]]
נוסח התפילה בעברית ב[[כנסיית יוחנן בהרים]]
250px
250px
250px
250px
בנדיקטוס (בלטינית: Benedictus) הנקרא גם "שירו של זכריה" או "תפילת זכריה" היא תפילה נוצרית המופיעה בספר הבשורה על-פי לוקאס של הברית החדשה (לוקס א' 68 - 79). תפילה זו היא אחת משלוש התפילות המופיעות בבשורה זו (יחד עם המגניפיקט והנונק דימיטיס).

התפילה היא שיר הודיה הנאמרת על ידי זכריה לאחר הולדת בנו - יוחנן המטביל ולאחר הרפאותו מאילמותו (אילמות שנגרמה לו, לאחר שלא האמין למלאך גבריאל שבישר לו על הולדת בנו, בעת שהקטיר קטורת לפני מזבח הזהב בבית המקדש השני).

==חלקי התפילה==
לתפילה שני חלקים. החלק הראשון (פסוקים 68 - 75) הם שירת הודיה על התגשמות התקווה לבא המשיח (שהכוונה לישו).

החלק השני של התפילה היא פנייה של זכריה לבנו וקריאה לבן להיות חלק מהגאולה, להפוך לנביא ולהטיף לחזרה בתשובה לפני בא המשיח.

==נוסח התפילה==

התפילה בלטינית:

התפילה בעברית:

==קישורים חיצוניים==

* [http://www.cofe.anglican.org/worship/liturgy/bcp/texts/mpep/morning.html התפילה בסדר תפילת הבוקר האנגליקני]

קטגוריה:ערכים שבהם תבנית בריטניקה אינה מתאימה
קטגוריה:תפילות נוצריות
נונק דימיטיס

הפסוק הראשון מתפילת נונק דימיטיס מתוך [[השעות העשירות מאוד של דוכס ברי]]
נונק דימיטיס (בלטינית: Nunc dimittis) המכונה גם שירו של שמעון או תפילת שמעון היא תפילה מתוך הבשורה על-פי לוקאס בברית החדשה () ואחת משלוש התפילות בבשורה זו (יחד עם המגניפיקט והבנדיקטוס). התפילה נקראת על שם מילותיה הראשונות בלטינית, שמשמעותן "עתה הרשה".

על פי המסופר בברית החדשה, בבשורה על פי לוקס, שמעון היה יהודי אדוק, אשר ביקש מרוח הקודש לא למות עד אשר יראה את בא המשיח. כאשר מרים ויוסף, הורי ישו הביאו אותו לבית המקדש השני לטקס פדיון הבן, שמעון ראה את הילד, לקח אותו בזרועותיו ואמר את התפילה.

==נוסח התפילה==
המקור ביוונית:

לטינית (הוולגטה):

אנגלית (תנ"ך המלך ג'יימס):

עברית (תרגום פרנץ דליטש, בשינויים קלים):

==הלחנה==
מלחינים רבים הלחינו את התפילה (לרוב יחד עם תפילת המגניפיקט) מאחר שהתפילה (כמו גם המגניפיקט) נאמרים כחלק מנוסח התפילה האנגליקני של תפילת ערבית ותפילת הלילה.

התפילה נאמרת גם בתפילת הקומפליטוריום של הכנסייה הקתולית ובתפילת הערבית של הכנסייה היוונית אורתודוקסית.

==קישורים חיצוניים==

* 

קטגוריה:תפילות נוצריות
חיפושית גוליית

חיפושית גוליית (שם מדעי: Goliathus) היא סוג של חרק ממשפחת הזבליתיים בסדרת החיפושיות והיא בין החרקים הגדולים בעולם ומכאן נובע שמה. ניתן למצוא אותה במרבית יערותיה הטרופיים של אפריקה, שם היא ניזונה בעיקר מצוף
ומפירות. 

אורך הזכר הבוגר נע בין 60–110 מ"מ והנקבה 50–80 מ"מ. משקל הזחל נע בין 80–100 גרם, בעוד משקל הבוגר מגיע למחצית מזה.
צבע הזכרים הוא חום-לבן-שחור או שחור-לבן ואילו צבע הנקבות נע בין חום כהה ללבן.

קרויה על שם הדמות התנכית של הענק גוליית.

==מאפיינים==
חיפושית גוליית נמנית עם החרקים בעלי גלגול מלא. זחלי חיפושית זו שונים במקצת מזחלי חיפושיות זבל אחרות, בזה שיש להם צורך גדול יותר במזון עשיר בחלבונים מאשר רוב הסוגים האחרים. גם בתנאים אופטימליים, לוקח לזחל מספר חודשים להגיע לבגרות מלאה וזאת בגלל הממדים הגדולים אליהם הוא אמור להגיע. ביכולתו להגיע לאורך של 150 מ"מ ולמשקל של 100 גרם. בהגיעו לגודל המרבי, בונה הזחל פקעת בעלת קליפה דקה, מוקשה ואטומה מאדמה חולית, שבה הוא יתחיל את תהליך השינוי למצב בוגר. עם סיום בניית הפקעת, עובר הזחל לשלב הגולם, שהוא שלב הביניים בין זחל לבוגר. במהלך תקופת שלב הגולם, רקמות החרק מתפרקות ומתארגנות מחדש לצורת חיפושית בוגרת. כשתהליך זה מסתיים, החרק משיל את עור הגולם ומתחילה תקופה של תרדמת כחיפושית בוגרת עד לסיום עונת היובש. כשמתחילים הגשמים, שוברת החיפושית את קליפת הפקעת ויוצאת החוצה. החיפושית הבוגרת ניזונה מחומרים עשירים בסוכר, במיוחד צוף ופירות. בתנאי שבי, חיפושית בוגרת יכולה לחיות כשנה מאז שיצאה מהפקעת. אורך חייה בטבע הוא כנראה קצר יותר כתוצאה מאויבים ותנאי מזג אוויר. תקופת הבגרות מוקדשת כולה אך ורק להתרבות ולאחר שמהלך זה נעשה, זמן חייה של החיפושית הבוגרת מוגבל, דבר הנכון לגבי מרבית סוגי החרקים האחרים.

==קישורים חיצוניים==

קטגוריה:טקסונים שתוארו בידי ז'אן-בטיסט דה לאמארק
קטגוריה:זבליתיים
קטגוריה:מרכז אפריקה: חרקים
קטגוריה:בעלי חיים הקרויים על שם מפורסמים
קטגוריה:בעלי חיים שתוארו ב-1801
בנואה אסו-אקוטו

בנואה פייר דויד אסו-אקוטו (בצרפתית: Benoît Pierre David Assou-Ekotto; נולד ב-24 במרץ 1984 באראס, צרפת) הוא כדורגלן עבר קמרוני, יליד צרפת, ששיחק בעמדת המגן השמאלי.

== קריירה ==
אסו-אקוטו החל לשחק בבוגרים של לאנס הצרפתית בשנת 2003. משחקו הראשון בליגת העל הצרפתית היה מול פריז סן-ז'רמן, ב-28 במרץ 2004, משחק בו ניצחה לאנס 1-0. הוא שיחק ב-34 מתוך ה-38 משחקי ליגה של לאנס במהלך עונת 2005-2006 לפני שעבר לטוטנהאם, בקיץ של 2006 עבור סכום שלא פורסם. ההשערות לגבי סכום העברתו לאנגליה נעות סביב הסכום של 3.5 מיליון פאונד. במדי לאנס, שיחק אסו-אקוטו 66 משחקים בליגה הצרפתית הבכירה בהם נכשל להבקיע שער.

מנהלה הספורטיבי לשעבר של טוטנהאם, דמיאן קומולי, תיאר בזמנו את אסו-אקוטו כאחד השחקנים המבריקים ביותר שצמחו בכדורגל הצרפתי בשנים האחרונות. אסו-אקוטו הגיע לטוטנהאם כדי ליצור יותר תחרות ועומק בהרכב לגבי עמדת המגן השמאלי.

אחרי מספר הופעות לא מרשימות ולאחר פציעת ברך בדצמבר 2006, הוא נוכח לגלות שאיבד את מקומו בהרכב הראשון ליורשו בתפקיד הקוריאני לי יונג-פיו. אחרי שחזר לכושר טוב בתחילת עונת 2008-2009, הוא שב למקומו בהרכב הפותח של הקבוצה, יחד עם גארת' בייל.

ב-2 בספטמבר 2013 הושאל לעונה אחת לקווינס פארק ריינג'רס. ב-1 ביולי 2015 חתם בסנט אטיין הצרפתית. ב-14 באוגוסט 2016 חתם במץ הצרפתית.

== קישורים חיצוניים ==

קטגוריה:כדורגלנים קמרונים
קטגוריה:מגני כדורגל קמרונים
קטגוריה:כדורגלני לאנס
קטגוריה:כדורגלני טוטנהאם הוטספר
קטגוריה:כדורגלני קווינס פארק ריינג'רס
קטגוריה:כדורגלני סנט אטיין
קטגוריה:כדורגלני מץ
קטגוריה:כדורגלני נבחרת קמרון
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:קמרונים שנולדו ב-1984
ישיבת בני עקיבא גבעת שמואל

ישיבת בני עקיבא גבעת שמואל היא חטיבת ביניים וישיבה תיכונית בדרום גבעת שמואל. בישיבה לומדים כ-1,000 תלמידים והיא כללה בעבר פנימייה.
== היסטוריה ==
הישיבה נוסדה כחטיבת ביניים בשנת 1973 ונקראה המכינה המרכזית לישיבות בני עקיבא שלוחת כפר הרוא"ה בגוש דן חטיבת ביניים ארצית גבעת שמואל (כיתות ז'-ט'), ובשנת 1999 הורחבה מסגרת הלימודים של המוסד לתוכנית שש-שנתית והחלה לתפקד כישיבה תיכונית. טרם השינוי נחשבה ישיבת בני עקיבא כפר הרואה למשלימתה של חטיבת הביניים.

מייסדיה של המכינה הם משה ברנשטיין והרב יעקב לוינגר. ראש הישיבה הוא הרב שרגא פרוכטר ומנהל החטיבה העליונה הוא הרב אריק פוגלמן. מנהל חטיבת הביניים הוא הרב ספי וייל.

הישיבה כוללת שלושה בנייני כיתות, בניין בתי מדרש (הכולל שלושה בתי מדרש שהגדול בהם שופץ בה'תשע"ה), בניין לימודי מדע (ששופץ והורחב בה'תשע"ב) ומשמש גם כבנין כיתות נוסף, חדר אוכל, פנימייה, אודיטוריום וספרייה.

ברחבי הישיבה ישנם מגרשי ספורט (בהם מגרש כדורגל סינתטי ומגרש כדורגל אספלט, שני מגרשי כדורסל ומגרש סינתטי כדורעף), מתקני כושר וטניס שולחן.

הפנימייה שנסגרה יועדה במקור לתלמידי התיכון, והיו בה כ-20 תלמידים בכל שכבה. הפנימייה כללה מדריכי מחזורים, חונכים לימודיים, אם בית ואבי בית. בשנת 2014 הוחלט על ידי הצוות הניהולי של הישיבה, על סגירת הפנימייה ופעילותה נפסקה לגמרי בשנת 2016. כיום היא משמשת לשבתות ישיבה, ערבי כיתה ('ואמונתך בלילות') ומגורי ר"מים.

בשנת הלימודים ה'תשע"ב הוסיפה הישיבה כיתה ניסיונית המיועדת לבעלי לקויות למידה בשכבת כיתות ז'. לאחר שנתיים הוחלט להעביר את תלמידי הכיתה לכיתות הרגילות. בשנת ה'תשע"ה חזרו כיתות המיועדות ללקויי למידה בכיתות ז', והם שולבו בכיתה ט' בכיתות הרגילות. בשנת התשפ"ב (2021) נוספה כיתה לילדים בעלי אוטיזם בשכבת כיתות ז'.

ב-5 בפברואר 2018 נרצח מחנך כיתה ח' בישיבה, הרב איתמר בן גל, בפיגוע באריאל.

מסדרון בית-הכנסת של הישיבה שימש לצילום סרט על ישיבת פוניביז' ששמו "הבלתי רשמיים".

לישיבה נבחרת כדורסל שהגיעה להישגים רבים במסגרת ליגת הישיבות התיכוניות. בשנת התשע"ז זכתה נבחרת הישיבה בכדורסל באליפות ליגת הישיבות התיכוניות לאחר ניצחון 61-45 במשחק הגמר על ישיבת אמי"ת רחובות. בשנת התשע"ח הגיעה הנבחרת עד לחצי הגמר שם הודחה. שנה לאחר מכן, בשנת התשע"ט העפילה שוב הנבחרת לגמר ליגת הישיבות שם הפסידה לתיכון הימלפרב. הנבחרת העפילה גם בשנה העוקבת, התש"ף לגמר הליגה אך הגמר בוטל עקב מגפת הקורונה. גבעת שמואל זכתה פעם נוספת בתואר אלופת ליגת הישיבות בעונת התשפ"ב לאחר ניצחון 60-55 על תיכון הימלפרב.

==גלריית תמונות==
<gallery>
Yeshivatgs02.JPG|אולם בית המדרש המחודש, 2019
omriavrahami3.jpg|אולם בית המדרש המקורי
Yeshivatgs01.JPG|בניין כיתות
</gallery>

==קישורים חיצוניים==
* (עדיף לפתוח בחלון נפרד)
* [http://hinuch.education.gov.il/imsnet/PirteiMosad.aspx?Sm=441634 דף הישיבה], באתר של משרד החינוך
* 
* 

==הערות שוליים==

קטגוריה:גבעת שמואל: חינוך
גבעת שמואל
גבעת שמואל
בהלה בפארק הסמים

בהלה בפארק הסמים (באנגלית: The Panic in Needle Park) הוא סרט קולנוע אמריקאי משנת 1971, לראשון בו גילם אל פצ'ינו את הדמות הראשית. שחקן נוסף לו הייתה זו אחת מהופעותיו הראשונות בסרט הוא ראול ג'וליה, אשר גילם דמות משנית.

בסרט פאצ'ינו מגלם את דמותו של מכור להרואין בניו יורק, אשר גורר את אהובתו להתמכרות לסמים. הסרט מתאר את הידרדרותם של השניים בנבכי תרבות הסמים בעיר לצד הידרדרות הקשר הרומנטי ביניהם.

== שחקנים ==
{| class="wikitable"
|-
! שם השחקן !! שם הדמות
|-
| אל פצ'ינו || בובי
|-
| קיטי וין || הלן ריבס
|-
| אלן וינט || הבלש נרקוטיקס הוטצ'
|-
| ריצ'רד ברייט || האנק
|-
| קיאל מרטין || צ'יקו
|-
| מייקל מק'קלנטן || סוני
|-
| וורן פינרטי || סאמי
|-
| מרסיה ג'ין קורץ || מארסי
|-
| ראול ג'וליה || מארקו
|-
| אנג'י אורטגה || איירן
|-
| לארי מרשל || מיקי
|-
| פאול מייס || וויטי
|-
| ננסי מק'קיי || פני
|-
| גיל רוג'רס || רובינס
|-
| ג'ו סנטוס || הבלש די'בונו
|-
| פאול סורבינו || סמואלס
|}

== קישורים חיצוניים ==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סרטי דרמה אמריקאיים
קטגוריה:סרטי 1971
קטגוריה:סרטי אל פצ'ינו
קטגוריה:סרטים שצונזרו בבריטניה
תת-יבשת

צילום [[לוויין של תת-היבשת ההודית]]
תת-יבשת היא מסה יבשתית גדולה, בעלת מאפיינים ברורים, המבדילים אותה מהשטחים האחרים ביבשת, ויוצרים חלוקה ברורה של היבשת המכילה אותה.

המילה המיודעת באנגלית (the subcontinent) מתייחסת לתת-היבשת ההודית. תת-היבשת ההודית מכילה את הודו, פקיסטן, בנגלדש, נפאל, בהוטן, וסרי-לנקה. ההגדרה היא ברורה למדי, ולמרות שתת-היבשת ההודית מכילה מגוון של סביבות אקולוגיות (מדבריות, יערות גשם ורכסי הרים), מגוון רב של דתות (הינדואיזם, בודהיזם, אסלאם, סיקים ועוד), וטיפוסים אתניים היא יוצרת אזור נבדל משאר אסיה מבחינה גאו-תרבותית.

המזרח התיכון הוא תת-יבשת תרבותית שרובה באסיה ומיעוטה באפריקה (מצרים) וב-אירופה (טורקיה), והיא נחשבת לאזור נבדל מבחינה גאו-תרבותית מאסיה, מאירופה ומאפריקה.

תת יבשת נוספת נמצאת בצפון אפריקה. מדינות המגרב (לוב, תוניסיה, אלג'יריה, מרוקו ומאוריטניה), הולכות ונתפסות בשנים האחרונות כמהוות תת-יבשת של אפריקה.

הגדרה נוספת היא של מסה יבשתית גדולה, שהיא קטנה מיבשת ממש, כמו גרינלנד.

==קישורים חיצוניים==

קטגוריה:יבשות
קטגוריה:צורות נוף
צ'אבס

צ'אבס (נכתב גם כ"צ'אווס" ו-"שאבס") הוא שם משפחה הנגזר ככל הנראה משם העיר צ'אווס שבפורטוגל.

==הערות שוליים==

קטגוריה:שמות משפחה
קטגוריה:שמות משפחה טופונימיים
חוט

סלסלת חוטים

חוט הוא מוצר גמיש, דק וארוך, לרוב טווי. חוטים יכולים להיות עשויים מחומרים מהחי (שיער) מהצומח, (אניצים של פירות, סיבים של קליפה) או מחומרים אחרים.

המונח "חוט" משמש גם באופן שאול לתיאור שמות עצם אחרים שצורתם כצורת חוט, בהם חוט השדרה (בתוך עמוד השדרה). בנוסף, משמש המונח לתיאור מצבים מסוימים – כמו המונח "קצה חוט", לתיאור ניסיון למצוא מוצא בין שלל מידע לא רלוונטי.

==שימוש==
[[ציור של חוט המשמש למשחק "סבתא סורגת".]]

באופן מסורתי חוט הוא שילוב ארוך של סיבים, אשר משמש בייצור בדים, תפירה, סריגה (וקרושה), אריגה, רקמה, מקרמה והכנת חבלים. בהתאמה, קיים מגוון של סוגי חוטים המתאימים לשימושים שונים. חוטים לשימוש במכונות תפירה מודרניות מצופים לעיתים בשעווה או בחומר אחר אשר יפחית את החיכוך הכרוך בתפירה. חוטי רקמה הם חוטים המיועדים באופן מיוחד למטרה זו, בין אם במכונה ובין אם ברקמה ביד. גם אם החוטים נוצרו לייעוד מסוים אין שום מניעה להשתמש בהם לייעוד אחר. אפשר לתפור גם עם חוטי תפירה ורקמה, אפשר לסרוג עם חוטי רקמה וכדומה.

==יצור==
חוטים טבעיים שמקורם מהחי או הצומח מיוצרים בטוויה. התהליך כרוך בכריכה ועיבוד של סיבים יחד, על מנת שיצרו חוט אחיד. העדויות המוקדמות ביותר לייצור חוטים נמצאו מן התקופה הפלאוליתית העליונה וטוויית אריגים היה אחד מתהליכי הייצור הראשונים שעברו מיכון ותיעוש. חוטים טוויים עשויים לכלול רק סוג אחד של סיבים, או שילוב של מספר סוגי סיבים (אם כי ביהדות קיים איסור על שעטנז בין סיבי צמר לסיבי פשתן בטווייה). סיבים מלאכותיים (סינתטיים) נחשבים לחזקים יותר ולעיתים יכולים גם להגן על הבד מפני בערה. לפיכך, נפוץ השילוב בין סיבים מלאכותיים וטבעיים. השילובים הנפוצים ביותר הם כותנה ופוליאסטר; וצמר עם אקריל. לעיתים קרובות, בעיקר במקרה של סיבים טבעיים יקרים, קיים שילוב בין סוגי סיבים יקרים (אנגורה, קשמיר ודומיהם) לבין סוגים זולים יותר של סיבים טבעיים.

==חוטים מהחי==
חוטים מהחי נקראים לרוב צמר. הנפוץ ביותר, הוא צמר כבשים, יש מינים שונים של כבשים שלהן יש צמרים בעלי תכונות שונות.
*עִזים
**עזי אנגורה
**עזים קשמיריות
*כבשים
*גמלים
*למוֹת
*אלפקות
*ארנביים
**ארנבות
**ארנבי אנגורה
*בונים
*פרות
*צ'ינצ'ילות
*טוואי משי
*יאקים
**יאקי בר
**יאקי בית

==חוטים מהצומח==
*כותנה – מהפקעות
*פשתן – מסיבי הגבעולים
*קנבוס
*סרפד
*בננה
*פאפירוס
*רפייה
*אננס
*אורז
*יוטה
*קוקוס

==חוטים מעשה ידי אדם==
חוטים שנוצרו באופן תעשייתי מחומרים שונים. בלועזית הם נקראים סינתטיים הם מתחלקים לחוטים שעשויים מפולימר טבעי, חוטים מפולימר סינתטי וממינרלים.

חוטים עשויים מפולימר טבעי:
*חלבון – קזאין [Casein], כיום כבר לא מיצרים חוטים מחלבון.
*תאית – אצטט, טריאאצטט, ויסקוזה.

חוטים עשויים מפולימר סינתטי:
*אקריליק
*פוליאמיד – ניילון
*פוליאקריל
*פוליאוריתן

חוטים עשויים ממינרלים
*אלומיניום
*אזבסט
*קרמיקה
*נחושת
*זכוכית
*זהב
*כסף
*פלדת אלחלד

==ביטויים==
*חוט אריאדנה – (לכל בעיה, קשה ככל שתהיה, ישנו פתרון פשוט)
*חוט של חסד משוך עליה – (נהוג לומר על אסתר המלכה שהייתה בעלת מידות של חסד)
*דקדק עמו כחוט השערה – (מקפיד על כל עניין ודבר)
*חוט השני – (רעיון מרכָּזי ורָצוף המופיע לאורך יצירה ספרותית)
* מחוט ועד שרוך נעל – (כל רכושו של אדם, מהדבר הפשוט ביותר ועד החשוב ביותר)
* מושך בחוטים – (משפיע בסתר על מעשיהם של אחרים)
* החוט המשולש לא במהרה יינתק – (לקבוצת אנשים יש כוח רב)

==ראו גם==
* מחט
* משחלת
*רקמה
*סריגה
*אריגה
*אמנות סיבים
*תיל

==קישורים חיצוניים==

* 

== הערות שוליים ==

*
קטגוריה:טקסטיל
קטגוריה:סיבים
קטגוריה:חומרי גלם
קטגוריה:מלאכת יד
קטגוריה:אריגה
קטגוריה:רכיבי טקסטיל
אוסאנאס, קיסר אקסום

אוסאנאס היה קיסר אקסום (שנת 325 - 320 לערך).

מאנרו-האי סבור כי "מאוד סביר" שהמלך אוסאנאס הוא מי שקיבל את אדיאסיוס ופרומנטיוס מלך זה נקרא במסורת האתיופית "אלה אלאדה" או "אלה אמידה". "אלה אלאדה" הוא שם הכתרה, אם כי "אוסאנאס" הוא השם שמופיע על מטבעותיו.

W.R.O. Hahn, במסגרת מחקר שפורסם בשנת 1983, מזהה את אוסאנאס עם סאמבראוטאס (אשר ידוע רק מכתובת שנמצאה בדקי מהרי שבאריתריאה). אם זה נכון, זה נותן לאוסאנאס לפחות 27 שנות שלטון.

מטבעות עם שם זה נמצאו בסוף שנות התשעים באתרים ארכאולוגיים בהודו.

==קישורים חיצוניים==

== הערות שוליים ==

קטגוריה:שליטי אקסום
קטגוריה:מלכים אפריקאים
קטגוריה:אישים שחיו במאה ה-4
ג'בל חלאל

ג'בל חלאל (מכונה לעיתים גם הלאל או הילאל, בערבית: جبل الحلال) הוא הר בצפון סיני הנמצא כ-30 קילומטרים מערבית לקוסיימה. כמו הרי הנגב המרכזי והרי צפון סיני, ההר הוא תוצאה של מערכת קימוט שכיוונה הכללי הוא: דרום מערב – צפון מזרח. בדומה לרכסי מרכז הנגב, בנוי ההר מסלעי גיר ואבן חול. בהר מצוי מכתש הדומה במבנהו למכתשי הנגב. שיאו של ההר מתנשא לגובה 892 מטר. מפנהו הצפוני של ההר מתנקז לוואדי אל-עריש למעבר הנקרא מעבר הדייקה (א-דייג'ה בערבית פירושו מיצר). הבדווים באזור הם ממטות השבטים תראבין ותיאהא. 

באזור ההר נמצאים מספר עצי ערער אדום שגילם נאמד ב-865 שנה והצמח אזובית סיני שהוא אנדמי לאזור ההר וטווח התפוצה שלו הוא 25 קילומטרים רבועים בלבד. 

מספר חוקרים הציעו לזהות את ג'בל חלאל כהר סיני המקראי. מיקום ההר מתאים לדעתם לתאוריות של "המסלול הצפוני" של יציאת מצרים. בחירתו נבעה מסמיכותו היחסית לעין קודיראת ולעין קדיס שחלק מהחוקרים זיהו עם קדש ברנע המקראית. מושל סיני הבריטי בשנות ה-30 של המאה ה-20, מייג'ור קלוד ג'רוויס התבסס גם על שם ההר שפירושו בערבית: "מותר" ובהקשר של הקרבת קורבנות "קדוש וחוקי". גם יוחנן אהרוני הציע לזהות את הר סיני בג'בל חלאל.

גם הרבי מליובאוויטש זיהה את המקום כהר סיני<ref></ref> (וכן סבר כשיטת 'המסלול הצפוני' הנ"ל<ref></ref>).

הביקורת על זיהויו כהר סיני טוענת כי הממצאים הארכאולוגיים שנתגלו באזור ההר הם מתקופת האבן ומהתקופה הרומית-ביזנטית ושתי תקופות אלו אינן תואמות את התיארוך המקובל ליציאת מצרים.

ב-25 בנובמבר 1975 התרסק על ההר מטוס חיל האוויר הישראלי מסוג C-130 הרקולס שהשתייך לטייסת 131 וכל 20 החיילים ואנשי הצוות שהיו עליו נספו.

ב-2005 התפרסמו ידיעות כי אזור ההר היה מקום מסתור לאנשי ארגונים הקשורים לאל-קאעידה שביצעו פיגועי טרור בטאבה ובראס א-שטן באוקטובר 2004 ופיגועים בשארם א-שייח' ב-2005.

==הערות שוליים==

קטגוריה:סיני: הרים
דניאל סימן

דניאל (דני) סימן (נולד ב-29 בינואר 1961) היה ראש לשכת העיתונות הממשלתית במשרד ראש הממשלה.

==ביוגרפיה== 
נולד בבסיס חיל האוויר האמריקני בפרנקפורט, גרמניה. בשנת 1971 עלה עם הוריו לישראל והם התיישבו באשקלון. אחרי שרותו הצבאי בצנחנים נסע ללמוד במכללת האנטר בניו יורק ועבד בתחום ההסברה בקונסוליה הישראלית בניו יורק. בשנת 1990 נקרא לעבוד בתחום ההסברה בלשכת העיתונות הממשלתית (לע"מ). לאחר שרות קצר ביחידת דובר צה"ל שב ללשכת העיתונות הממשלתית, מונה למנהלה בתקופת ממשלתו של אהוד ברק בדצמבר 2000.

סימן הוביל מהלך לשלילת תעודות עיתונאי מזרים ובמיוחד פלסטינים המועסקים ברשתות התקשורת הזרות בישראל. סימן נימק את ההחלטה בטעמים ביטחוניים ושיקולי הסברה.

החלטתו של סימן נפסלה על ידי בג"ץ, שחייב את לשכת העיתונות להוציא תעודות מטעמה לעיתונאים פלסטינים מאל-ג'זירה ומרויטרס. בדיון בעניין בבג"ץ קבעה השופטת דליה דורנר כי בשנת 2003 הוא פעל להחמיר את הקריטריונים להענקת תעודת עיתונאי ולגביית תשלום עבורה, כדי למנוע זילות בתעודה. בשנת 2006 עיכב את הארכת אשרת העבודה של יורג ברמר, כתב "פרנקפורטר אלגמיינה צייטונג", מהלך שעורר מחאה מצד ממשלת גרמניה. סימן הגיב על התערבות זו באמרו 

ב-11 בנובמבר 2008 הודיע סימן על הצטרפותו למפלגת "הליכוד" ועל התמודדותו בפריימריס של התנועה, אך בחר לבסוף שלא להתמודד בשל מגבלות שהוטלו על התמודדותו על ידי נציבות שירות המדינה ושב למלא את תפקיד מנהל לע"מ. בשנת 2010 הוא סיים את תפקידו כמנהל לע"מ ובתחילת 2011 מונה לסמנכ"ל הסברה במשרד ראש הממשלה.

באוגוסט 2013 פורסמו ב"הארץ" סטטוסים פוגעניים שנכתבו על ידי סימן בפייסבוק. אחת ההתבטאויות שנגעה ליפן, ובה מתח סימן ביקורת על טקסי הזיכרון לקורבנות פצצות האטום שהוטלו על יפן במלחמת העולם השנייה, זכתה לסיקור נרחב בתקשורת היפנית ולהפצה ברשתות החברתיות במדינה, וממשלת יפן ביקשה מישראל הבהרה בעקבותיה. היועץ לביטחון לאומי יעקב עמידרור התקשר לשגריר יפן בישראל, הידאו סאטו, והתנצל באופן רשמי על הדברים.
על רקע הפרשה הוקפאה פעילותו כראש יחידת המדיה האינטראקטיבית במערך ההסברה הלאומי.

לאחר מכן שימש סימן כאחד ממנהלי תחנת הרדיו האינטרנטית "Voice of Israel" שפשטה רגל לאחר שנת פעילות אחת.

סימן הוא עורך המהדורה האנגלית של אתר מידה.

מתגורר בירושלים. נשוי ואב לארבעה.

== קישורים חיצוניים ==

* [http://www.inn.co.il/News/News.aspx/64460 "הארץ" מתעקשים על הדמיונות שלהם], אתר בשבע, 9 בנובמבר 2003
* 
* 
* 
* ברק רביד, [https://web.archive.org/web/20130816134351/http://blogs.haaretz.co.il/barakravid/821/ הסברה נוסח האחראי להסברה ברשת במשרד ראש הממשלה: כל העולם על הזין], באתר הארץ, 13 באוגוסט 2013

==הערות שוליים==

קטגוריה:פעילי הסברה ישראלית
קטגוריה:עובדי משרד ראש הממשלה
קטגוריה:עולים בשנות ה-1970
קטגוריה:מנהלי לשכת העיתונות הממשלתית
קטגוריה:סגל מידה
קטגוריה:בוגרי מכללת האנטר
קטגוריה:ישראלים שנולדו ב-1961
דיילי אקספרס

דיילי אקספרס (באנגלית: Daily Express) הוא עיתון בריטי יומי שמודפס בפורמט טבלואיד. הוא נחשב לעיתון שמרני, ימני קיצוני. בסוף שנת 2019 עמדה התפוצה שלו על כ-300,000 עותקים. לעיתון יש גם מהדרות יום ראשון בשם "סנדיי אקספרס".

==היסטוריה==
"דיילי אקספרס" יצא לאור לראשונה ב-1900. הוא היה אחד העיתונים הראשונים שהקדישו מקום לרכילות, ספורט ומדורים מיוחדים לנשים. כמו כן היה העיתון הבריטי הראשון שהכיל תשבץ. החל משנות ה-30 זכה העיתון לתפוצה גבוהה מאוד, בין השאר בזכות העורך ארתור כריסטיאנסן (Arthur Christiansen) ששימש בתפקיד בין 1933 ל-1957. בשנות ה-60 חלה ירידה בהיקף המכירות. בשנת 1977 עבר "דיילי אקספרס" מפורמט ברואדשיט לפורמט טבלואיד.

ל"דיילי אקספרס" יריבות ותיקה עם ה"דיילי מייל" על שוק העיתונים היומיים בבריטניה הפונים להקל קוראים שמרנים. בשנות ה-80 מכר כל אחד מהם כשני מיליון עותקים. מאז חלה ירידה בהיקף המכירות של "דיילי אקספרס", בעוד "דיילי מייל" הגדיל את כמות העותקים לכ-2.2 מיליון (נכון ל-2008).

בשנת 2000 רכש את העיתון איש העסקים ריצ'רד דזמונד (Richard Desmond), שעשה את הונו בעסקי פורנוגרפיה. בשנת 2005 ניסה להיכנס לשוק עיתוני החינם בלונדון, באמצעות הפקת עיתון חדש בשם "לונדון מייל" אך הפרויקט לא עמד בתחרות ובוטל.

בשנת 2018 מכר דזמונד את העיתונים "דיילי אקספרס" ו"דיילי סטאר", וכן את מגזין הרכילות "!OK" לבעלי העיתון "דיילי מירור", המו"לית טריניטי מירור.

==חשיפת הפעילות של ישראל לפיתוח פצצת אטום==
ב-17 בדצמבר 1960 פרסם העיתון ידיעה על כך שמדינת ישראל מפתחת פצצת אטום. למרות שהעניין פורסם כבר בעיתונים אחרים, הפעם דובר שגרירות ישראל בלונדון הכחיש את הידיעה. הפרסום וההכחשה הישראלית פרסמו בישראל ובעולם, והדבר הביא לתגובת שרשרת. עיתונים אחרים בעולם החלו גם לפרסם תחקירים בנושא. ב-19 בדצמבר חשף העיתון וושינגטון פוסט, שהוועדה המשותפת של שתי בתי הקונגרס ערכה דיון בנושא הידיעות על הפעילות הגרעינית של מדינת ישראל, ב-8 בדצמבר, ושהכור שישראל בנתה יאפשר לה לפתח פצצת אטום בתוך 5 שנים. עיתון בגרמניה חשף שגם מבצע סיני תוכנן מראש על פי הסכם צרפתי-ישראלי. גם ידיעה על כך שארצות הברית גילתה שישראל בונה כור ליד דימונה נחשפה. הפרסום הנרחב אילץ את ראש הממשלה דוד בן-גוריון לתת התייחסות פומבית ראשונה לעניין זה, שבה אמר שהכור "מיועד לצורכי שלום בלבד".

העיתונאי שפרסם את הידיעה צ'פמן פינצ'ר היה מקורב למודיעין הבריטי והיה בעל קשרים בסוכנות הביון הבריטית. בשנת 2005 טען הגרדיאן כי הידיעה נשתלה על ידי פינצ'ר בכוונה (כחלק מחשיפה שעודפי מים כבדים שרכשה בריטניה מנורווגיה נמכרו לישראל ונשלחו לדימונה באותן השנים). השבועון העולם הזה, בגיליון שפרסם ב-28 בדצמבר 1960 והוקדש כולו לשמועות על פצצת האטום של ישראל, טען כי שמעון פרס אחראי להדלפה במטרה להסיט את דעת הקהל מפרשת לבון.

==קישורים חיצוניים==

* 

* 

== הערות שוליים ==

קטגוריה:הממלכה המאוחדת: עיתונים
לורי אנדרסון

לורי אנדרסון בהופעה, 1986
לורי אנדרסון (באנגלית: Laurie Anderson; נולדה ב-5 ביוני 1947) היא מוזיקאית אמריקאית, שהמיצגים שהיא מעלה בהופעותיה מאז שנות ה-60 זכו להצלחה ברחבי העולם. במופעיה מנגנת אנדרסון בכינור ובקלידים, ושרה מגוון שירי רוק, ארט רוק ומוזיקה אקספרימנטלית.

==ביוגרפיה==
אנדרסון נולדה באילינוי. ב-1972 קיבלה תואר שני בפיסול מאוניברסיטת קולומביה. היא העלתה את המיצג האמנותי הראשון שלה ב-1969. במהלך שנות ה-70 הופיעה בניו יורק. עיקר פרסומה החל בשנת 1981, עם יציאת הסינגל "O Superman", שהגיע למקום השני במצעדי המוזיקה הבריטיים. מאז הקליטה מספר אלבומי מוזיקה בעקבות הופעותיה. ב-1986 ביימה וכיכבה בסרט "Home of the Brave", בו צולמו קטעים מהופעותיה. אנדרסון יצרה בעצמה מספר כלים מוזיקליים ייחודיים (כגון כינור קטן), שמשמשים אותה במופעים ובהקלטות אלבומי המוזיקה שלה.

ב-2017 זכתה בפרס וולף לאמנויות.

אנדרסון הייתה בת זוגו של הזמר לו ריד מאז שנות ה-90, וב-2008 הם נישאו. ריד לעיתים השתתף בהופעותיה כזמר ונגן אורח. בנובמבר 2008 הופיעו אנדרסון וריד במסגרת המופע של אנדרסון, "Homeland", בהיכל התרבות בתל אביב. ביוני 2011 הופיעה אנדרסון פעם נוספת בהיכל התרבות.

בשנת 2018 השתתפה בסרט הדוקומנטרי של נטפליקס "פמיניסטיות: מה הן חשבו?".<ref name=":0"></ref>

==קישורים חיצוניים==

* 

* 
* 
* 
* 
* [https://web.archive.org/web/20130721092132/http://iatrogenico.wordpress.com/2011/06/21/anderson-zero-one/ אפס ואחד, לורי אנדרסון], בבלוג [http://iatrogenico.wordpress.com אין עשן], 21 ביוני 2011
* 
* 
* 
* אורי זר אביב, [https://timeout.co.il/תרבות/מוזיקה/לורי-אנדרסון לורי אנדרסון צוללת לתוך הייצוגים הווירטואליים שלנו], באתר טיים אאוט תל אביב, 24 במאי 2018
* 
* 

==הערות שוליים==

קטגוריה:זוכי פרס וולף לאמנות
קטגוריה:זוכות פרס וולף
קטגוריה:זוכי פרס וולף
קטגוריה:זוכות פרס גראמי
קטגוריה:זוכי פרס גראמי
קטגוריה:כנריות אמריקאיות
קטגוריה:שיקגו: אישים
קטגוריה:אמניות וורנר רקורדס
קטגוריה:מלחינות אמריקאיות במאה ה-20
קטגוריה:מלחינות אמריקאיות במאה ה-21
קטגוריה:מוזיקאיות אמריקאיות
קטגוריה:מוזיקאים אמריקאים
קטגוריה:בוגרות ברנרד קולג'
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
קטגוריה:זוכי פרס דורותי וליליאן גיש
אלקטרופורציה

אלקטרופורציה היא שיטה פיזיקלית להכנסת חומרים לתוך תאים. שיטה זו היא עליה חדה במוליכות החשמלית וכן עלייה בחדירות קרום התא. התופעות הנ"ל נגרמות בעקבות שדה חשמלי חיצוני, הגורם ליצירת נקבוביות בקרום התא שדרכן יכול חומר (דוגמת: DNA או חומר המשנה את תפקוד התא). בשיטה זו משתמשים לרוב בתחום ההנדסה הגנטית.

הנקבוביות מתהוות כשהמתח החשמלי לאורך קרום התא מגיע לנקודת השיא מבלי לגרום לפירוקו של הקרום. במידה ומשך הזמן וחוזק השדה החשמלי נבחרו היטב; הנקבוביות יסגרו לאחר פרק זמן קצר, שבמהלכו יוכלו חומרים מחוץ לתא אפשרות להיכנס לתוכו. למרות זאת, חשיפה מוגזמת של תאים חיים לשדות חשמליים יכולה לגרום לאפופטוזה ו\או נקרוזה – תהליכים שיביאו למות התא.

==ראו גם==
* אלקטרופורציה בלתי הפיכה
==קישורים חיצוניים==

קטגוריה:ביולוגיה מולקולרית
קטגוריה:ביוטכנולוגיה
קטגוריה:ביולוגיה: שיטות ומכשור
דטוונס, מלך אקסום

דטוונס (DTWNS מבוטא על ידי היסטוריונים כדאטאוונאס) היה מלך אקסום בשנת 260 לערך. 

הוא ובנו ZQRNS (מנוקד כמו "Zaqarnas") מוזכרים בכתובת al-Mis`al שבתימן על ידי Yasir Yuhan'im אשר הקים לאחר שהביסם בקרב..

== הערות שוליים ==

קטגוריה:שליטי אקסום
קטגוריה:מלכים אפריקאים
סאמבראוטאס, מלך אקסום

סאמבראוטאס (Sembrouthes) היה מלך אקסום. הוא ידוע בזכות כתובת ביוונית שנמצאה בדקי-מהרי שבאריתריאה, ומתוארכת לשנה ה-24 לעלייתו לשלטון. הוא השליט הידוע הראשון שהשתמש בתואר "מלך המלכים" בשטחים שמאוחר יותר נשלטו על ידי קיסר אתיופיה. 

מואנרו-הי ממקם את תקופת שלטונו בין דבח ודטוונס, לשנת 250 לערך. עם זאת, W.R.O. Hahn, במסגרת מחקר שפורסם בשנת 1983, ממקם את סאמבראוטאס במאה ה-4, בין אפילאס ואזנה, ומזהה אותו עם אוסאנאס (או "אלה אמידה). 

מואנרו-הי גם טוען כי ייתכן שסאמבראוטאס הוא מי שחקק את כתובת מונומנטום אדוליטנום.

== הערות שוליים ==

קטגוריה:שליטי אקסום
קטגוריה:מלכים אפריקאים
קטגוריה:אישים שחיו במאה ה-3
לוקיוס קסיוס לונגינוס

לוקיוס קסיוס לונגינוס (לטינית: Lucius Cassius Longinus) היה בעלה הראשון של דרוסילה, אחותו של קליגולה.

קסיוס לונגינוס היה בן למשפחת נוביליטאס. בשנת 30 מונה לקונסול על ידי טיבריוס ולאחר מכן היה פרוקונסול באסיה, בשנת 33 טיבריוס חיתן את לונגינוס עם נכדתו דרוסילה, בשנת 36-37 ציווה קליגולה על הזוג להתגרש, לפי כמה מן המקורות כך שהוא עצמו יוכל לקיים יחסי עריות עם אחותו, אולם יש חוקרים רבים שמפקפקים במסורות הללו. בשנת 40, ציווה קליגולה על הבאתו של קסיוס לרומא בשלשלאות ורציחתו, בהתבסס על נבואה של אורקל, לפיה קסיוס ינסה להתנקש בחייו.

== לקריאה נוספת ==
<div style="direction: ltr;">
William Smith, [http://books.google.com/books?id=c3ntJ2dI1Z0C&pg=PA1&dq=Dictionary+of+Greek+and+Roman+Biography+and+Mythology&ei=1l4QSZTHM4SUzAS3gsCEAg&client=firefox-a#PPA803,M1A Dictionary of Greek and Roman Biography and Mythology], p. 804
</div>

קטגוריה:רומאים בתקופת הקיסרות
קטגוריה:נפטרים ב-41